Plansje som viser tyske tømrere omkring 1880 som sager og kløyver stokker og bjelker for å lage planker og bord.
**Planke** er et langt, smalt og flatt trestykke som er sagd, kløyvd eller kilt ut av en tømmerstokk på langs. En planke kan være grov skurlast eller høvellast, det vil si høvlet og justert til nøyaktige mål og plane flater etter tørking.

Planke og bord
--------------

Del av værbitt og slitt veggplanke.
Plankekjøring med hest på Youngstorget i Oslo 1866 Foto: Oslo Museum 
I norsk, og en del andre språk, har en tradisjonelt skilt mellom betegnelsene *planke* og *bord*. En planke er nokså tykk, minst 1,5 tommer, mens et bord er like bredt, men tynnere, helst ikke mer enn 1 tomme. Planke blir av andre definert som trevirke som er mellom 4 og 10 cm tykt og 25 cm bredt, atter andre oppgir at trestykket skal ha tverrsnitt fra 38 x 98 mm og oppover og være mer enn dobbelt så bredt som tykt. Det er derfor en flytende overgang mellom begrepene planke og bord. Tidligere var det også spesielbetegnelser på ulike plankestørrelser, som blant annet *totoms* og *battens* (skåret trelast som er 50–100 mm tykk og 150–200 mm bred). En planke er likevel alltid tynnere enn en bjelke. I dag blir imidlertid ordet bord i betydningen «tynn planke» som regel erstattet med ordet planke. I robåtbygging snakker man derimot nesten bare om bord og bordgang.

En *bordplanke* er for øvrig «tykk bordplate laget av planke».

På svensk brukes *plank* i dag helst om «frittstående trevegg eller tett gjerde av grove bord». På engelsk er *plank* oftest en teknisk betegnelse på kløyd, gjerne høvlet, trevirke i motsetning til *board* som blir sagd.

Trelasttyper  
Trelast blir i Norge solgt og sortert i dimensjoner etter Norsk Standard| Navn | Fra størrelse | Til størrelse |
| --- | --- | --- |
| Listverk | Fra 9 mm × 9 mm | 58 mm × 145 mm |
| Rekker eller lekter | Fra 11 mm × 23 mm | 75 mm × 75 mm |
| Planke | Fra 36 mm × 98 mm | 100 mm × 225 mm |
| Bord | Fra 12 mm × 98 mm | 32 mm × 225 mm |
| Firkantbjelke | Fra 73 mm × 98 mm | 200 mm × 225 mm |

### Etymologi (ordbakgrunn)

Ordet *planke* kommer fra det gammelnorske *planka* som er lånt fra tysk *planke* og fransk *planche* som igjen stammer fra det latinske *planca*, som også har gitt opphav til ordet *plansje*.

Se også
-------

Konstruksjon av «Plank road» eller «Puncheon», en veitype som ble lagd av bjelker og planker og særlig brukt i nordre deler av USA først på 1900-tallet.
* 
* Bakhon - det ytterste stykket av trestokken som er blitt saget opp til plank og bord
* Bord – avlangt, skåret og høvlet trestykke som er inntil 38 mm tykt og fra 75 mm bredt, altså trevirke som er tynnere enn planke
* Bjelke – trevirke med tverrsnitt 125x175 mm og grovere, det vil si kraftigere enn planke
* Trelast – bord, planker og andre materialer, både uhøvlet skurlast og høvlet og justert høvellast, som blir skåret eller sagd fra tømmerstokkene
* Gå planken – straffemetode til sjøs
* Plankeadel – trelastpatrisiat, overklasse fra 1700-tallet som tjente penger på investeringer i trelasthandel
* Plankekjøring – å frakte planker, eller i overført betydning arbeid som er lett, men som kan være kjedelig eller ensformig
* Plankebyen – historisk kallenavn på Fredrikstad
* Plankegitar – elektrisk gitar uten resonanskasse

* Maleriet "Passer Payez" av Louis-Leopold Boilly fra 1803 viser hvordan en brukte planker for å unngå søla i franske bygaterMaleriet "Passer Payez" av Louis-Leopold Boilly fra 1803 viser hvordan en brukte planker for å unngå søla i franske bygater
* Et bord på 1 x 5 tommer ble blåst gjennom en planke på 2 x 6 tommer under Tri-State-tornadoen i 1925, den tornadoen som har krevd flest dødsoffer i USAEt bord på 1 x 5 tommer ble blåst gjennom en planke på 2 x 6 tommer under Tri-State-tornadoen i 1925, den tornadoen som har krevd flest dødsoffer i USA
* Plank road i Alaska 1938*Plank road* i Alaska 1938

Eksterne lenker
---------------

Søk på ordet «planke» i Søk etter *planke* i Bokmålsordboka og Nynorskordboka eller i Det Norske Akademis ordbok  

* Oppslagsordet «Planke» i *Ordbog over det danske sprog 1700-1950* (på dansk)
* Oppslagsordet «Plank» i *Nordisk familjebok* fra 1915 (på svensk)

|  |  |
| --- | --- |
| Oppslagsverk/autoritetsdata | Store Danske Encyklopædi
 |